बजट के बाद लगातार तीसरे दिन भी बाजार में गिरावट जारी रही। सोमवार सुबह बाजार खुलने के साथ ही सेंसेक्स और निफ्टी में भारी गिरावट देखी गई। सुबह 9.30 बजे सेंसेक्स 400 से ज्यादा अंक गिरकर 34,666 पर कारोबार कर रहा है। वहीं नेशनल स्टॉक एक्सचेंज (निफ्टी) 129 अंक गिरकर 10,631 पर कारोबार कर रहा है। एशियाई बाजारों में भी गिरावट देखी गई। चीन के शेयर बाजार सोमवार को गिरावट के साथ खुले। शंघाई कंपोजिट 1.46 फीसदी की गिरावट के साथ 3,411.67 पर और शेनझेन कंपोनेंट सूचकांक 1.5 फीसदी की गिरावट के साथ 10761 पर खुला।